ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતની સ્થિરતા સાથે આગળ કૂચ, એક દિવસમાં વિક્રમજનક 9 લાખથી વધારે પરીક્ષણો કર્યા
પ્રત્યેક દસ લાખની વસતીએ પરીક્ષણોમાં સતત વધારો, આજે 23,668 થયા
સતત પરીક્ષણોના વધારા દ્વારા સ્થિરતાના પથ પર કૂચ, ભારતે દૈનિક પરીક્ષણોમાં એક નવું સીમાચિન્હ પાર કર્યું
પ્રથમ વખત, એક જ દિવસમાં 9 લાખથી વધુ કોવિડ પરીક્ષણો કરવામાં આવ્યા છે. છેલ્લા 24 કલાકમાં 9,18,470 કોવિડ-19 પરીક્ષણો કરવામાં આવ્યા છે, ભારત દરરોજ 10 લાખ નમૂનાઓનું પરીક્ષણ કરવાના તેના સંકલ્પ તરફ સતત વધારો દર્શાવે છે.
આ સિદ્ધિ સાથે, સંચિત પરીક્ષણો 3.25 કરોડ  થી વધુ થયા છે.
દેશભરમાં વિસ્તૃત પરીક્ષણ લેબોરેટરી નેટવર્ક અને સરળ પરીક્ષણની સુવિધાના અસરકારક પગલાએ હાલની સંખ્યામાં નોંધપાત્ર વધારો આપ્યો છે. આ કેન્દ્રિત પ્રયાસોના પરિણામ રૂપે, પ્રત્યેક દસ લાખની વસતીએ પરીક્ષણો માં તીવ્ર વધારો થયો છે, જે 23668 થઈ ગયા છે. ટીપીએમ એ સતત વધારાનું વલણ જાળવી રાખ્યું છે.
સતત વધતા પરીક્ષણોની સંખ્યા સાથે, પોઝિટીવીટી દરમાં એકદમ ઘટાડો થયો છે. જો કે પરીક્ષણોની વધુ સંખ્યા શરૂઆતમાં પોઝિટીવીટી દરમાં વધારો કરશે, પરંતુ કેટલાંક રાજ્યો / કેન્દ્રશાસિત કેન્દ્રોના અનુભવે એ સાબિત કર્યું છે કે, ત્વરિત આઇસોલેશન, અસરકારક ટ્રેકિંગ અને સમયસર તબીબી વ્યવસ્થાપન જેવા અન્ય પગલાં સાથે જોડાતાં તે આખરે ઓછું થઈ જશે.
રાષ્ટ્રીય સરેરાશ 8% થી નીચે આવતા, 26 રાજ્યો / કેન્દ્રશાસિત પ્રદેશો એવા પણ છે જ્યાં રાષ્ટ્રીય સરેરાશ કરતા આ દર નીચો નોંધાઈ રહ્યો છે.
ડાયગ્નોસ્ટિક લેબ્સના રાષ્ટ્રીય નેટવર્કમાં પણ સતત વધારો થયો છે. સરકારી ક્ષેત્રમાં 977 લેબ્સ અને 517 ખાનગી લેબ્સ સાથે, લેબ ઇન્ફ્રાસ્ટ્રક્ચરને આજે વધારીને 1494 લેબ કરવામાં આવી છે. આમાં સામેલ છે:
-
- રીઅલ-ટાઇમ RT PCR આધારિત પરીક્ષણની લેબ: 764 
- TrueNat આધારિત પરીક્ષણની લેબ: 611 
- CBNAAT આધારિત પરીક્ષણની લેબ: 119 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ જાણીતા ઓડિયા સંગીતકાર અને ગાયક પ્રફુલ્લ કરના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા ઓડિયા સંગીતકાર અને ગાયક પ્રફુલ્લ કરના નિધન પર ઊંડો શોક વ્યક્ત કર્યો છે.
શ્રી મોદીએ કહ્યું છે કે પ્રફુલ્લ કરજીને ઓડિયા સંસ્કૃતિ અને સંગીતમાં તેમના અગ્રગણ્ય યોગદાન માટે યાદ કરવામાં આવશે.
પ્રધાનમંત્રીએ ટ્વીટ કર્યું;
"શ્રી પ્રફુલ્લ કરજીના નિધનથી વ્યથિત છું. તેમને ઓડિયા સંસ્કૃતિ અને સંગીતમાં તેમના અગ્રગણ્ય યોગદાન માટે યાદ કરવામાં આવશે. તેઓ બહુમુખી વ્યક્તિત્વથી આશીર્વાદ પામ્યા હતા અને તેમની રચનાત્મકતા તેમના કાર્યોમાં પ્રતિબિંબિત થાય છે. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
મંત્રીમંડળે આરોગ્ય અને ચિકિત્સા ક્ષેત્રે સહયોગ અંગે ભારત અને ઇઝરાઇલ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આરોગ્ય અને ચિકિત્સા ક્ષેત્રે સહયોગ અંગે ભારત અને ઇઝરાઇલ વચ્ચે સમજૂતી કરાર  પર હસ્તાક્ષરને મંજૂરી આપી છે.
એમઓયુમાં નીચેના સહકારના ક્ષેત્રોને આવરી લેવામાં આવ્યા છે:
- તબીબી ડોકટર અને અન્ય આરોગ્ય વ્યવસાયિકોનું વિનિમય અને તાલીમ;
- II. માનવ સંસાધનોના વિકાસમાં અને આરોગ્ય સંભાળ સુવિધાઓની સ્થાપનામાં સહાય;
- ફાર્માસ્યુટિકલ, તબીબી ઉપકરણો અને કોસ્મેટિક્સના નિયમનને લગતી માહિતીનું વિનિમય;
- IV. વાતાવરણના જોખમો અને નિવારણ તથા અનુકૂલન તરફ લક્ષ્યાંકિત જાહેર આરોગ્ય ક્રિયાઓ સામે નાગરિકોના સ્વાસ્થ્ય માટે નબળાઈ આકારણી માટે કુશળતા શેર કરવી;
- 'ગ્રીન હેલ્થકેર'  ના વિકાસ માટે આધાર પૂરો પાડવા તેમજ આબોહવાની સ્થિતિસ્થાપક માળખાગત સુવિધા માટે કુશળતા શેર કરવી;
- VI. વિવિધ સંબંધિત ક્ષેત્રોમાં પરસ્પર સંશોધનને પ્રોત્સાહન આપવું; અને
- પરસ્પર નિર્ણય લેવામાં આવી શકે તેવા સહકારના અન્ય કોઈપણ ક્ષેત્ર.
દરેક પક્ષ અન્ય પક્ષની સંબંધિત સંસ્થાઓ દ્વારા આયોજિત સહકારના મુદ્દાઓ પર ગોળમેજી, સેમિનાર, સંગોષ્ઠીઓ, વર્કશોપ અને પરિષદોમાં તેમના દેશોના પ્રતિનિધિઓની ભાગીદારીને પ્રોત્સાહિત કરશે.
SD/GP/BT
(
સંરક્ષણ મંત્રાલય
પ્રવેશની વયનું વિસ્તરણ: અગ્નિપથ યોજના
અગ્નિપથ યોજનાની શરૂઆતના પરિણામે, સશસ્ત્ર દળોમાં તમામ નવી ભરતી માટે પ્રવેશની ઉંમર 17 ½ - 21 વર્ષ તરીકે નક્કી કરવામાં આવી છે.
છેલ્લા બે વર્ષ દરમિયાન ભરતી હાથ ધરવાનું શક્ય બન્યું નથી તે હકીકતને ધ્યાનમાં રાખીને, સરકારે નક્કી કર્યું છે કે 2022 માટે સૂચિત ભરતી ચક્ર માટે એક વખતની માફી આપવામાં આવશે.
તદનુસાર, 2022 માટે અગ્નિપથ યોજના માટેની ભરતી પ્રક્રિયા માટેની ઉપલી વય મર્યાદા વધારીને 23 વર્ષ કરવામાં આવી છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પશુ સંવર્ધન, ડેરી અને મત્સ્ય ઉછેર મંત્રાલય
કેન્દ્રીય FAHD મંત્રી શ્રી પરશોત્તમ રૂપાલા આવતીકાલે તિરુવનંતપુરમમાં 29 મોબાઈલ વેટરનરી યુનિટ અને કેન્દ્રીયકૃત કોલ સેન્ટરનું ઉદ્ઘાટન કરશે
MVUને એક સમાન હેલ્પલાઇન નંબર 1962 સાથે કેન્દ્રિયકૃત કોલ સેન્ટર દ્વારા સંચાલિત કરવામાં આવશે
શ્રી પરશોત્તમ રૂપાલા, કેન્દ્રીય મત્સ્યોદ્યોગ, પશુપાલન અને ડેરી મંત્રી, કેરળના પશુપાલકોના લાભ માટે એક નોંધપાત્ર કાર્યમાં આવતીકાલે એટલે કે 5મી જાન્યુઆરી 2023ના રોજ તિરુવનંતપુરમમાં 29 મોબાઈલ વેટરનરી યુનિટ અને કેન્દ્રીયકૃત કોલ સેન્ટરનું ઉદ્ઘાટન કરશે.
આ MVUs એક સમાન હેલ્પલાઈન નંબર 1962 સાથે કેન્દ્રીયકૃત કોલ સેન્ટર દ્વારા સંચાલિત કરવામાં આવશે. તે પશુધન પાળનારાઓ / પશુ માલિકો તરફથી કૉલ્સ પ્રાપ્ત કરશે અને પશુચિકિત્સક કટોકટીની પ્રકૃતિના આધારે તમામ કેસોને પ્રાથમિકતા આપશે અને ખેડૂતના દરવાજે હાજરી આપવા માટે તેમને નજીકના MVU પર ટ્રાન્સમિટ કરશે.
MVUs દૂર દૂરના વિસ્તારમાં ખેડૂતો/પશુ માલિકોને તેમના ઘરઆંગણે નિદાન સારવાર, રસીકરણ, કૃત્રિમ ગર્ભાધાન, નાની સર્જિકલ હસ્તક્ષેપ, ઓડિયો-વિઝ્યુઅલ સહાય અને વિસ્તરણ સેવાઓ પ્રદાન કરશે.
MVUs પશુચિકિત્સા સમસ્યાઓના ઉકેલ માટે અને દેશના દૂરના વિસ્તારોમાં માહિતીના પ્રસાર માટે વન-સ્ટોપ સેન્ટર તરીકે કાર્ય કરશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.34 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
18,34,94,170
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.34 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ ગુજરાત અને મહારાષ્ટ્રના રાજ્ય સ્થાપના દિવસ નિમિતે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગુજરાત અને મહારાષ્ટ્રના રાજ્ય સ્થાપના દિવસ અવસરે શુભેચ્છાઓ પાઠવી હતી.
પ્રધાનમંત્રીએ એક ટ્વીટમાં કહ્યું હતુંઃ
“આજે, ગુજરાત અને મહારાષ્ટ્ર તેમના રાજ્ય સ્થાપના દિવસ મનાવી રહ્યા છે. બંને રાજ્યો પ્રતિભાવાન અને કર્તવ્યવાન લોકોના ઘર છે, જેમણે રાષ્ટ્રના વિકાસમાં પોતાનું સિમાચિહ્નરૂપ યોગદાન આપ્યું છે. આ રાજ્યો કોવિડ-19 સામેની લડાઈમાં પણ સફળ રહે અને આ રાજ્યોના લોકો ઉત્તમ સ્વાસ્થ્ય પામે.”
SD/GP/JD
(
મંત્રીમંડળ
કેબિનેટે ભારત અને ગુયાના વચ્ચે હવાઈ સેવા કરારને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકાર અને કો-ઓપરેટિવ રિપબ્લિક ઓફ સરકાર ગુયાના વચ્ચે હવાઈ સેવા કરાર પર હસ્તાક્ષર કરવાની મંજૂરી આપી હતી. હવાઈ સેવા કરાર પક્ષકારો વચ્ચે રાજદ્વારી નોંધોના વિનિમય પછી અમલમાં આવશે જે પુષ્ટિ કરશે કે દરેક પક્ષે આ કરારના અમલમાં પ્રવેશ માટે જરૂરી આંતરિક પ્રક્રિયા પૂર્ણ કરી છે.
ગુયાનામાં ભારતીયોની નોંધપાત્ર હાજરી છે અને 2012ની વસ્તી ગણતરી મુજબ લગભગ 40% વસ્તી ધરાવતો સૌથી મોટો વંશીય જૂથ છે. ગુયાના સાથે હવાઈ સેવા કરાર પર હસ્તાક્ષર કરવાથી બંને દેશો વચ્ચે હવાઈ સેવાઓની જોગવાઈ માટેનું માળખું સક્ષમ બનશે. વધતા ઉડ્ડયન બજાર અને ભારતમાં ઉડ્ડયન ક્ષેત્રના ઉદારીકરણ જેવા વિકાસને ધ્યાનમાં રાખીને, આંતરરાષ્ટ્રીય હવાઈ જોડાણનો માર્ગ મોકળો કરવા માટે ઘણા દેશો સાથે હવાઈ સેવા કરાર પર હસ્તાક્ષર કરવામાં આવ્યા છે. એર સર્વિસીસ એગ્રીમેન્ટ  બે દેશો વચ્ચે હવાઈ સંચાલન માટે કાનૂની માળખું પૂરું પાડે છે જે રાષ્ટ્રોની સાર્વભૌમત્વ, વાહકોની રાષ્ટ્રીયતા અને દરેક બાજુની નિયુક્ત એરલાઇન્સ માટે વ્યાપારી તકોના સંદર્ભમાં પારસ્પરિકતાના સિદ્ધાંતો પર આધારિત છે. હાલમાં ભારત સરકાર અને કો-ઓપરેટિવ રિપબ્લિક ઓફ સરકાર વચ્ચે હાલમાં કોઈ એર સર્વિસ એગ્રીમેન્ટ  નથી.
ભારત અને ગુયાના આંતરરાષ્ટ્રીય નાગરિક ઉડ્ડયન સંમેલન  પર હસ્તાક્ષરકર્તા છે. ભારતીય પ્રજાસત્તાક સરકાર અને કો-ઓપરેટિવ રિપબ્લિક ઓફ ગુયાના સરકારનું પ્રતિનિધિત્વ કરતા પ્રતિનિધિમંડળો 06 ડિસેમ્બર 2016ના રોજ બહામાસના નાસાઉમાં મળ્યા હતા, ICAO એર સર્વિસીસ નેગોશિયેશન ઈવેન્ટ દરમિયાન જ્યાં બંને દેશોએ ભારત અને ગુયાના વચ્ચે 06 ડિસેમ્બર 2016 ના રોજ થયેલ સમજૂતી કરારના સંદર્ભમાં બંને દેશો વચ્ચે સુનિશ્ચિત હવાઈ સેવાઓ માટે ASA ના લખાણની શરૂઆત કરી હતી.
ભારત અને કો-ઓપરેટિવ રિપબ્લિક ઓફ ગુયાના વચ્ચેનો નવો એર સર્વિસ એગ્રીમેન્ટ બંને પક્ષોના કેરિયર્સને વ્યાપારી તકો પૂરી પાડવા સાથે ઉન્નત અને સીમલેસ કનેક્ટિવિટી માટે સક્ષમ વાતાવરણ પ્રદાન કરશે.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાર્મિક, લોક ફરિયાદ અને પેન્શન મંત્રાલય
લોકપાલની વેબસાઈટનું ઉદ્ઘાટન
નવી દિલ્હી, 16-05-2019
લોકપાલના અધ્યક્ષ ન્યાયમૂર્તિ શ્રી પિનાકી ચંદ્ર ઘોષે આજે લોકપાલના દરેક સભ્યોની ઉપસ્થિતિમાં લોકપાલની વેબસાઈટનું ઉદ્ઘાટન કર્યું. આ અવસર પર એનઆઈસીના મહાનિદેશક શ્રીમતી નીતા વર્મા પણ ઉપસ્થિત હતા. આ વેબસાઈટનું નિર્માણ રાષ્ટ્રીય માહિતી વિજ્ઞાન કેન્દ્ર એ કર્યું છે અને તેમાં લોકપાલનું સંચાલન અને કાર્યપદ્ધતિ સંબંધી આધારભૂત માહિતી આપવામાં આવી છે. આ વેબસાઈટ http:// lokpal.gov.in પર જોઈ શકાશે.
લોકપાલ સ્વતંત્ર ભારતમાં એક અલગ પ્રકારની પ્રથમ સંસ્થા છે, જેની સ્થાપના લોકપાલ અને લોકાયુક્ત અધિનિયમ 2013 અંતર્ગત કરાઈ છે. જે આ અધિનિયમના કાર્યક્ષેત્ર અને હદમાં આવનારા લોક સેવકો વિરુદ્ધ ભ્રષ્ટાચારના આરોપોની તપાસ અને વિવેચન કરશે.
કેન્દ્ર સરકારના ન્યાયમૂર્તિ શ્રી પિનાકી ચંદ્ર ઘોષને લોકપાલના પ્રથમ અધ્યક્ષ નિયુક્ત કરાયા હતા, જેમને 23 માર્ચ, 2019ના રોજ રાષ્ટ્રપતિએ હોદ્દાના શપથ લેવડાવ્યા હતા. સરકારે આની સાથે જ ચાર ન્યાયિક અને બિન-ન્યાયિક સભ્યોની નિમણૂંક પણ કરી. લોકપાલનું હંગામી કાર્યાલય વર્તમાનમાં નવી દિલ્હી સ્થિત હોટલ અશોકથી કાર્યરત છે.
લોકપાલના સંદર્ભમાં નિયમોને અધિસૂચિત કરવા અને ફરિયાદ સ્વીકાર કરવા માટે નિયમાવલીની પ્રક્રિયા તૈયાર કરવામાં આવી રહી છે. 16 એપ્રિલ, 2019 સુધી પ્રાપ્ત દરેક ફરિયાદોનું લોકપાલ કાર્યાલય દ્વારા નિરીક્ષણ કરવામાં આવ્યું અને તેનું નિવારણ કરવામાં આવ્યું. આ સમય બાદ મળેલી ફરિયાદોનું પરીક્ષણ ચાલુ છે.
DK/NP/J.Khunt/GP
(Visitor Counter : 521
પ્રધાનમંત્રીનું કાર્યાલય
પ્રધાનમંત્રીએ MSME સ્પર્ધાત્મક  યોજનાની લિંક શેર કરી છે
પ્રધાનમંત્રી શ્રી નરેન્દ્ર મોદીએ MSME સ્પર્ધાત્મક  યોજનાની લિંક શેર કરી છે અને કહ્યું છે કે આ MSME ક્ષેત્રને મજબૂત કરવાના અમારા પ્રયાસોનો એક ભાગ છે, જે ભારતના આર્થિક વિકાસનો મુખ્ય આધારસ્તંભ છે. MSME સ્પર્ધાત્મક  યોજના MSME ચેમ્પિયન્સ યોજના હેઠળ શરૂ કરવામાં આવી છે.
કેન્દ્રીય MSME મંત્રી શ્રી નારાયણ રાણેના ટ્વીટના જવાબમાં, પ્રધાનમંત્રીએ ટ્વીટ કર્યું;
"MSME સેક્ટરને મજબૂત કરવાના અમારા પ્રયાસોનો એક ભાગ, જે ભારતના આર્થિક વિકાસનો મુખ્ય આધારસ્તંભ છે. lean.msme.gov.in"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વેપાર અને ઉદ્યોગ મંત્રાલય
શ્રી પિયુષ ગોયેલે એક્સપોર્ટ પ્રમોશન કાઉન્સિલોના પ્રતિનિધિઓ સાથે વીડીયો કોન્ફરન્સ યોજી
રેલવે તથા વાણિજય તથા ઉદ્યોગ મંત્રી શ્રી પિયુષ ગોયલે આજે સમગ્ર દેશની વિવિધ એક્પોર્ટ પ્રમોશન કાઉન્સિલોના પ્રતિનિધિઓ સાથે એક વીડિયો કોન્ફરન્સનુ આયોજન કર્યું હતું અને કોરોના વાયરસ અને લૉકડાઉનને કારણે ઉભી થયેલી પરિસ્થિતિ અંગે આકલન કર્યું હતું અને બદલાયેલી પરિસ્થિતિ અંગે પ્રતિભાવ અને સૂચનો પ્રાપ્ત કર્યાં હતા. વાણિજય અને ઉદ્યોગ વિભાગના રાજ્ય કક્ષાના મંત્રી શ્રી હરદેવ સિંઘ પુરી, વ્યાપાર સચિવ ડૉ. અનુપ વાધવાન, ડીજીએફટીના ડિરેકટર જનરલ શ્રી અમિત યાદવ વગેરેનો બેઠકમાં હાજર રહેલા મહાનુભવોમાં સમાવેશ થતો હતો. એક્સપોર્ટ પ્રમોશન કાઉન્સિલોએ તેમની પ્રવૃત્તિઓ, બિઝનેસ પર મહામારીની થયેલી અસર અંગે માહિતી આપી હતી અને હાડમારીમાંથી બહાર નીકળવા માટેનાં કેટલાંક સૂચનો કર્યાં હતાં.
આ બેઠકમાં શ્રી પિયુષ ગોયલે જમાવ્યું હતું કે આયાત અને નિકાસ એ દેશની મહત્વની પ્રવૃત્તિ છે અને સાથે સાથે લોકડાઉન પણ 130 કરોડ ભારતીયોની સલામતી અને સુરક્ષા માટે જરૂરી છે. આથી તકલીફો નિવારવા માટે અક સમતુલા જાળવીને પરિસ્થિતિના ઉપાયો શોધી કાઢવાનુ જરૂરી બની રહે છે. તેમણે કહ્યું કે સરકાર આ પરિસ્થિતિને હલ કરવા આગળ વધી રહી છે તેવુ તાજેતરમાં નાણાંમંત્રી અને રિઝર્વ બેંકના ગવર્નરે તરેલી જાહેરાતોમાં જોવા મળે છે. પરંતુ આ પ્રકારના કપરા સમયમાં એક વ્યક્તિ બીજી વ્યક્તિના નુભવને આધારે શિખી શકે છે અને ભવિષ્ય માટે આયોજન કરી શકે છે. શ્રી ગોયલે જણાવ્યું હતું કે આ કોન્ફરન્સમાં કરવામાં વેલાં સૂચનો પર યોગ્ય ધ્યાન આપીને તુરંત જ એકશન લેવામાં આવશે. તેમણે આયાત અને નિકાસ કરનારા જૂથોને સરકાર તેમની વાજબી માંગણીઓ સંતોષવા માટે પ્રયાસો કરી રહી છે ને વ્યવહારૂ ઉકેલ સાથે બહાર આવશે.
આ વીડિયો કેન્ફરન્સમાં જે સંસ્થાઓએ બાગ લીધો હતો તેમાં ફીઓ, એઈપીસી, એસઆરટીઈપીસી, જીજેઈપીસી, એમએલઈ, સીઈપીસી, શેફેક્સિલ, ફાર્મેક્સિલ, ઈલેક્ટ્રોનિક એન્ડ સોફટવેર એક્સપોર્ટ પ્રમોશન કાઉન્સિલ, સર્વિસીસ એક્સપોર્ટ પ્રમોશન કાઉન્સિલ, સિલ્ક એક્સપોર્ટ પ્રમોશન કાઉન્સિલ, ઈઈપીસી, ઈપીસીએચ પ્રોજેકટ એક્સપોર્ટ પ્રમોશન કાઉન્સિલ, ટેક્સપ્રોસિલ, ટેલિકોમ એક્સપોર્ટ પ્રમોશન કાઉન્સિલ, કેશ્યુ એક્સપોર્ટ પ્રમોશન કાઉન્સિલ, પ્લાસટિક એક્સપોર્ટ પ્રમોશન કાઉન્સિલ, સ્પર્ટસ ગુડઝ એક્સપોર્ટ પ્રમોશન કાઉન્સિલ, સેપેક્સિલ, , કેમિકલ એક્સપોર્ટ પ્રમોશન કાઉન્સિલ, એક્સપોર્ટ પ્રમોશન કાઉન્સિલ ફોર ઈઓયુ, એન્ડ એસઈઝેડ, વુલ એન્ડ વુલન એક્સપોર્ટ પ્રમોશન કાઉન્સિલ, એચઈપીસી, અને આઈઓપીઈસીનો સમાવેશ થતો હતો.
RP
(Visitor Counter : 99
પ્રધાનમંત્રીનું કાર્યાલય
પ્રધાનમંત્રીએ કોવિડ-19 ઇમરજન્સી ફંડમાં યોગદાન આપવા બદલ માલદીવ સરકારની સરાહના કરી
પ્રધાનમંત્રી શ્રી નરેન્દ્ર મોદીએ કોવિડ-19 ઇમરજન્સી ફંડમાં 200,00 USDનું યોગદાન આપવા બદલ માલદીવ સરકારની સરાહના કરી હતી.
એમણે કહ્યું હતું કે આ યોગદાન કોવિડ-19 સામેની આપણી સહયારી લડાઇના આપણા સંકલ્પને મજબૂત કરે છે.
RP
(
કૃષિ મંત્રાલય
લૉકડાઉન દરમિયાન ખેતીવાડી અને સંબંધિત સેવાઓને છૂટ મળી
પાકની લણણીમાં કોઇ જ અડચણ નહીં આવે, ખાદ્યાન્નની ઉપલબ્ધતા સુનિશ્ચિત થશે
કેન્દ્રીય કૃષિમંત્રી શ્રી તોમરે પ્રધાનમંત્રી અને ગૃહમંત્રીનો આભાર વ્યક્ત કર્યો
મોદી સરકારે ખેડૂતોની પરેશાની પર ધ્યાન આપ્યું, દિશાનિર્દેશો અંગે ગૃહ મંત્રાલય દ્વારા પરિશિષ્ટ જાહેર
કોરોના વાયરસનો સામનો કરવા માટે લાગુ કરવામાં આવેલા રાષ્ટ્રવ્યાપી લૉકડાઉન દરમિયાન ખેતીવાડી અને સંબંધિત સેવામાં સંકળાયેલા લોકોને કોઇ મુશ્કેલી ન પડે તે માટે, તેમને છૂટછાટ આપવામાં આવી છે. તેના કારણે હવે પાકની લણણીમાં કોઇ જ અડચણ નહીં આવે. આ સંબંધે કેન્દ્રીય કૃષિ અને ખેડૂત કલ્યાણ, ગ્રામીણ વિકાસ અને પંચાયતી રાજ મંત્રી શ્રી નરેન્દ્રસિંહ તોમરે પ્રધાનમંત્રી શ્રી નરેન્દ્ર મોદી અને ગૃહમંત્રી શ્રી અમિત શાહનો આભાર વ્યક્ત કર્યો હતો.
લૉકડાઉનનો અમલ થયા પછી કેન્દ્રીય કૃષિ અને ખેડૂત કલ્યાણ, ગ્રામીણ વિકાસ અને પંચાયતી રાજમંત્રી શ્રી નરેન્દ્રસિંહ તોમર ખેડૂતો સંબંધિત મુદ્દાઓ પર સતત નજર રાખી રહ્યા છે. આવી સ્થિતિમાં તેમને જાણવા મળ્યું કે, લણણીમાં ખેડૂતોને ઘણી મુશ્કેલીઓ પડી રહી છે અને સાથે સાથે બજારો સુધી ઉપજ પહોંચાડવામાં પણ ખેડૂતોને સવલતો મળી રહેવી જોઇએ. આ સંબંધે ખેડૂતો સાથે તેમના કેટલાક સંગઠનોએ કરેલી માંગને ધ્યાનમાં રાખીને પ્રધાનમંત્રી શ્રી નરેન્દ્ર મોદીએ આપેલા નિર્દેશો અનુસાર, કેન્દ્ર સરકારે ગંભીરતાથી અને સહાનુભૂતિપૂર્વક તાત્કાલિક આ દિશામાં વિચાર કર્યો અને બાદમાં ખેડૂતો તેમજ સંબંધિત લોકોના હિતમાં વ્યવહારુ નિર્ણયો લેવામાં આવ્યા છે.
કેન્દ્રીય ગૃહ મંત્રાલય દ્વારા કોરોના વાયરસનો સામનો કરવા માટે રાષ્ટ્રવ્યાપી લૉકડાઉન અંગે 24 અને 25 માર્ચ 2020ના રોજ બહાર પાડવામાં આવેલા આદેશ નંબર 40-3/2020-DM-lને અનુલક્ષીને, રાષ્ટ્રીય કારોબારી સમીતિના અધ્યક્ષ દ્વારા આપત્તિ વ્યવસ્થાપન અધિનિયમની ધારા 10 અંતર્ગત પ્રાપ્ત સત્તા અનુસાર દિશાનિર્દેશો સંબંધે હવે બીજું પરિશિષ્ટ બહાર પાડવામાં આવ્યું છે. આ પરિશિષ્ટમાં 21 દિવસના લૉકડાઉન સંબંધે આપત્તિ વ્યવસ્થાપન અધિનિયમ અંતર્ગત ખેતીવાડી અને સંબંધિત ચીજવસ્તુઓ, સેવાઓ અને કામગીરીઓને આવશ્યક છૂટ આપીને વધારાની શ્રેણીમાં તેને રાખવામાં આવ્યા છે. આનાથી પાકની લણણીમાં કોઇ અડચણ નહીં આવે. તેના માટે કેન્દ્રીય મંત્રી શ્રી તોમરે પ્રધાનમંત્રી શ્રી નરેન્દ્ર મોદી અને ગૃહમંત્રી શ્રી અમિત શાહનો આભાર વ્યક્ત કર્યો છે.
ગૃહ મંત્રાલયના બીજા પરિશિષ્ટ અનુસાર: 1. કૃષિ ઉત્પાદનોની ખરીદી સંબંધિત સંસ્થાઓ અને લઘુતમ ટેકાના ભાવ સંબંધિત કાર્યો, 2. કૃષિ ઉત્પાદન બજાર સમીતિ અને રાજ્ય સરકારો દ્વારા સંચાલિત મંડળીઓ, 3. ખાતરની દુકાનો, ખેડૂતો અને કૃષિ શ્રમિકો દ્વારા ખેતરમાં કરવામાં આવતા કાર્યો, કૃષિ ઉપકરણોની ઉપલબ્ધતા માટે કસ્ટમ હાયરિંગ કેન્દ્રો  અને 4. ખાતર, જંતુનાશક, બીજના નિર્માણ અને પેકેજિંગ એકમો, પાક લણવા અને વાવેતર સંબંધિત કૃષિ અને બાગાયતમાં ઉપયોગમાં લેવાતા યંત્રોની આંતરરાજ્ય હેરફેર માટે છૂટ આપવામાં આવી છે.
આ નિર્ણય કૃષિ સંબંધિત કાર્યો, કોઇપણ અડચણ વગર સમયસર પાર પડે તે માટે લેવામાં આવ્યા છે જેથી મુશ્કેલીના આ સમયમાં લૉકડાઉન દરમિયાન પણ દેશની જનતાને ખાદ્યાન્ન ઉપલબ્ધ કરાવી શકાય અને ખેડૂતો તેમજ સામાન્ય જનતાને કોઇપણ પ્રકારે પરેશાની થાય નહીં. આ આદેશનું ચુસ્ત પાલન કરવા માટે ભારત સરકારના સંબંધિત મંત્રાલયો, વિભાગો, રાજ્યો અને કેન્દ્ર શાસિત પ્રદેશોના અધિકારીઓને નિર્દેશો આપવામાં આવ્યા છે.
GP/DS
(Visitor Counter : 327
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 74.38 કરોડ લોકોને રસી આપવામાં આવી
છેલ્લા 24 કલાકમાં ભારતમાં 27,254 નવા કેસ નોંધાયા
સક્રિય કેસ કુલ કેસનાં 1.13% થયા
ભારતમાં સક્રિય કેસનું ભારણ 3,74,269 થયું
સાજા થવાનો દર હાલમાં 97.54% નોંધાયો
છેલ્લા 24 કલાકમાં 37,687 દર્દીઓ સાજા થયા, કુલ વધીને 3,24,47,032 દર્દીઓ સાજા થયા
સાપ્તાહિક પોઝિટિવીટી દર છેલ્લા 80 દિવસથી 3% કરતા ઓછો થઈ ગયો છે, હાલમાં 2.11% છે
દૈનિક પોઝિટિવીટી દર 2.26% પહોંચ્યો, છેલ્લા 14 દિવસથી 3% કરતા ઓછો
કુલ 54.30 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિજ્ઞાન અને ટેકનોલોજી મંત્રાલય
નોવેલ કોરોના વાયરસ સામેની લડતમાં સેન્ટ્રલ ડ્રગ રિસર્ચ ઈન્સ્ટિટ્યુટના પ્રયાસો
કોરોના વાયરસના દર્દીઓમાં વાયરસનાં વંશ સૂત્રોનો ઘટના ક્રમ મેળવ્યો
નક્કી કરેલા 5 વર્ટીકલ્સમાંથી 3 ઉપર કામ કરતાં કાઉન્સિલ ઓફ સાયન્ટિક એન્ડ ઈન્ડસ્ટ્રીયલ રિસર્ચ , સેન્ટ્રલ ડ્રગ રિસર્ચ ઈન્સ્ટિટ્યુટ  એ ઉત્તર પ્રદેશમાં દર્દીઓનાં લીધેલાં સેમ્પલમાંથી વાયરસનાં વંશ સૂત્રોના ઘટના ક્રમ મેળવવા માટે કિંગ્સ જ્યોર્જ મેડિકલ યુનિવર્સિટી સાથે સમજૂતીના કરાર  કર્યા છે. શરૂઆતમાં આ લખનૌ સ્થિતિ લેબોરેટરી કેટલાક દર્દીઓનાં સેમ્પલ્સમાંથી વંશ સૂત્રોનો ઘટના ક્રમ મેળવવા પ્રયાસ કરશે. આ પ્રવૃત્તિ પ્રથમ ‘વર્ટીકલ ડીજીટલ એન્ડ મોલેક્યુલર સર્વેલન્સ’ હેઠળ હાથ ધરવામાં આવશે.
હાલની સ્થિતિએ આ વાયરસના 10 અલગ એલગ સ્વરૂપ અસ્તિત્વમાં છે. અને તે કોરોના વાયરસ  નો ચેપ લગાડવા માટે જાણીતા છે. આ વાયરસના ઘટના ક્રમમાં કોઈ ફર્ક, જો હોય તો, તેનુ વિશ્લેષણ કરવા માટે એક ટીમને કામે લગાડી દેવામાં આવી છે. તેની સારવારની સૂચિત વ્યુહરચનાઓને અસર થઈ શકે છે.
નોવેલ કોરોના વાયરસ લામેની લડત માટે કેવુ ઉપચાર શાસ્ત્ર ની રચના માટેના બીજા વર્ટિકલમાં સેન્ટ્રલ ડ્રગ રિસર્ચ ઈન્સ્ટિટ્યુટ  સામેલ થઈ રહી છે. આ વર્ટીકલ હેઠળ સંશોધકો ક્લિનિશિયન્સ મદ્વારા હાલમાં જેનો ઉપયોગ કરવામાં આવી રહયો છે તેના પુનઃ નિર્માણની કામગીરી કરી રહ્યા છે. કાઉન્સિલ ઓફ સાયન્ટિક એન્ડ ઈન્ડસ્ટ્રીયલ રિસર્ચ, સેન્ટ્રલ ડ્રગ રિસર્ચ ઈન્સ્ટિટ્યુટ ના ડિરેકટર પ્રો. તાપસ કુમાર જણાવે છે કે “ દર્દીને ઉપચાર કરવાનો સૌથી ઝડપી માર્ગ નોવેલ કોરોના વાયરસના ચેપ માટે જાણીતાં ઓષધો ફેરફાર સાથે અજમાવવાનો છે. સીડીઆરઆઈએ પુનઃ નિર્માણની કામગીરી માટે કેટલાંક કેન્ડીડેટ ડ્રગ્સની ઓળખ કરી છે અને તેમને સહયોગ હેઠળ વધુ વિકસાવવામાં આવશે. ”
સંસ્થા પાસે મોલેક્યુલ્સની ભારે વૈવિધ્ય ધરાવતી લાયબ્રેરી છે. અને ત્રીજા વર્ટીકલમાં તેમનુ કોમ્પયુટર લાયબ્રેરી અભિગમનો ઉપયોગ કરીને SARS-CoV-2 ડ્રગ ટાર્ગેટની પેનલ હેઠળ સ્ક્રીનીંગ કરવામાં આવી રહ્યું છે. તેમાં જે ઓળખ પ્રાપ્ત થશે પ્રાથમિક ડ્રગ ટાર્ગેટ આધારિત સ્ક્રીનીંગ સિસ્ટમમાં પ્રાયમરી સ્ક્રીન મારફતે મૂલ્યાંકન કરવામાં આવશે. ડો. કુમારે વધુમાં જણાવ્યું કે RNA-dependent RNA polymerase, Spikeprotein-ACE2 system, અને અન્ય ડ્રગ ટાર્ગેટ ઉપર હાલમાં કામ ચાલી રહ્યુ છે. તેનુ સ્વરૂપ તતા એક બીજા સાથેના સહસંબંધનુ પણ in vitro અને in vivo systems માં સાથી લેબોરેટરીઝ અને કિંગ્સ જ્યોર્જ મેડિકલ યુનિવર્સિટીની સહાયથી મૂલ્યાંકન કરવામાં આવશે. ” તેમ ડો. કુમારે વધુમાં જણાવ્યું હતું.
પ્રો. અમિતા જૈન કિંગ્સ જ્યોર્જ મેડિકલ યુનિવર્સિટી ખાતે વૈજ્ઞાનિકોની ટીમનુ નેતૃત્વ કરશે, જ્યારે પ્રો. આર. રવિશંકર કાઉન્સિલ ઓફ સાયન્ટિક એન્ડ ઈન્ડસ્ટ્રીયલ રિસર્ચ , સેન્ટ્રલ ડ્રગ રિસર્ચ ઈન્સ્ટિટ્યુટ  ખાતેની ટીમનુ નેતૃત્વ સંભાળશે. સીડીઆઆ ખાતે ભૂતપૂર્વ વિદ્યાર્થી ડો. રાજ કુમાર ત્રિપાઠી સીએસઆઈઆ –સીડીઆઆઈમાં તમામ પ્રકારના સ્ક્રીનીંગ સંબંધિત કામનુ નેતૃત્વ સંભાળી રહ્યા છે.
GP/DS
(
નાણા મંત્રાલય
ધોળાવીરામાં સેન્ટ્રલ GST, કમિશનરેટ, કચ્છ દ્વારા વૃક્ષારોપણ કાર્યક્રમ અંતર્ગત 500 છોડનું વાવેતર કરાયું
સેન્ટ્રલ GST, કમિશનરેટ, કચ્છ  દ્વારા 06.06.2023 ના રોજ સાંજે 17:00 વાગ્યે ધોળાવીરા તરીકે ઓળખાતી પુરાતત્વીય સાઇટ પર વૃક્ષારોપણ કાર્યક્રમ નું આયોજન કરવામાં આવ્યું હતું. આ સ્થળને જુલાઈ 2021માં વર્લ્ડ હેરિટેજ સેન્ટર તરીકે માન્યતા આપવામાં આવી છે. માનનીય પ્રધાનમંત્રી દ્વારા ભારતીયો 5000 વર્ષ પહેલાં એક સુઆયોજિત, સંકલિત અને સ્વ-નિર્ભર ટાઉનશીપમાં કેવી રીતે રહેતા હતા એ બાબતને દર્શાવવા માટે કરવામાં આવેલા અથાક પ્રયાસો આભારી આ સ્થળેને તેની ઓળખ મળી શકી છે. આ સ્થળ આ સમયગાળા દરમિયાન વિશ્વના અન્ય ભાગોમાં ઓછું જાણીતું અથવા તેના અંગે કોઈએ સાંભળ્યું પણ ન હતું અથવા સ્વપ્ન પણ જોયું ન હતું તેને, માનનીય પ્રધાનમંત્રીના "આઝાદી કા અમૃત મહોત્સવ"  ના આઇકોનિક અને ડ્રીમ પ્રોજેક્ટ હેઠળ આગવી ઓલખ મળી છે.
ધોળાવીર ખાતે 100 છોડ રોપવામાં આવ્યા હતા, જ્યારે 400 છોડ સરન ગંગા સ્થળે વાવવામાં આવ્યા હતા. શ્રી પી. આનંદ કુમાર, આઈ.આર.એસ., કમિશનર, સીજીએસટી કચ્છ તેમજ જોઈન્ટ કમિશનર શ્રી રામ વિશ્નોઈ અને શ્રી મનીષ કુમાર મીના, સીજીએસટી કચ્છના તમામ મદદનીશ કમિશનરો અને અન્ય સ્ટાફે આ વૃક્ષારોપણ કાર્યક્રમમાં સક્રિયપણે ભાગ લીધો હતો. આ પ્રસંગે ભારતીય પુરાતત્વ સર્વેક્ષણ વિભાગ, CAZRIના પ્રતિનિધિઓ, CA એસોસિએશનના સભ્યો, ધોળાવીરાના સરપંચ શ્રી જીલુભા સોઢા અને સ્થાનિક ગ્રામજનો ઉપસ્થિત રહ્યા હતા અને કાર્યક્રમને સફળ બનાવવા સક્રિયપણે ભાગ લીધો હતો.
ધોળાવીરા એ સિંધુ ખીણની સંસ્કૃતિના પાંચ સૌથી મોટા હડપ્પન સ્થળોમાંનું એક છે જેને 27 જુલાઈ, 2021ના રોજ યુનેસ્કોની વર્લ્ડ હેરિટેજ સાઇટ્સની સૂચિમાં ઉમેરવામાં આવ્યું હતું. પ્રખ્યાત સફેદ રણ જોવા માટે કચ્છ આવતા વિશ્વભરના પ્રવાસીઓના મનપસંદ સ્થળોમાંનું આ એક છે. ધોળાવીરા સાથે કચ્છના રણમાં, સ્થળને વધુ આકર્ષક બનાવવા માટે વૃક્ષારોપણ માટે પસંદ કરવામાં આવ્યું હતું.
વૃક્ષારોપણને સૌથી પર્યાવરણને અનુકૂળ પ્રવૃત્તિ તરીકે ઓળખવામાં આવે છે જે આપણને આબોહવા પરિવર્તન અને અન્ય પર્યાવરણીય સમસ્યાઓનો સામનો કરવામાં મદદ કરે છે. વૃક્ષો માત્ર મનુષ્ય માટે જ નહિ પરંતુ અન્ય સજીવો માટે પણ જરૂરી છે. તેઓ બિનશરતી રીતે આપણને ખોરાક, ઓક્સિજન અને માનવ અસ્તિત્વ માટે અન્ય વિવિધ જરૂરિયાતો, જેમ કે આશ્રય, દવાઓ, સાધનો વગેરે પ્રદાન કરે છે. આપણી પૃથ્વીને હરિયાળી અને સારી બનાવવા માટે આપણે ભવિષ્યમાં વૃક્ષારોપણ પર વધુ ધ્યાન આપવું જોઈએ.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 79
સંરક્ષણ મંત્રાલય
સૈનિક શાળાઓમાં એડમિશન 
રાષ્ટ્રીય પરિક્ષા એજન્સી  દ્વારા 23 રાજ્યો અને એક કેન્દ્ર શાસિત પ્રદેશમાં વિસ્તૃત 33 સૈનિક શાળાઓમાં વર્ગ 6 માં અને નવમા પ્રવેશ માટે 10 જાન્યુઆરી  ના રોજ ઓલ ઈન્ડિયા સૈનિક સ્કૂલ પ્રવેશ પરીક્ષા -2021  નું આયોજન કરવામાં આવશે. 20 ઓક્ટોબર 2020થી શરૂ થયેલી ઓનલાઇન અરજીઓની પ્રક્રિયા 19 નવેમ્બર, 2020ના રોજ બંધ થશે. ઉમેદવારોએ વેબસાઇટ https://aissee.nta.nic.in પર નોંધણી કર્યા પછી અરજીઓ સબમિટ કરવાની રહેશે. એનટીએ સાઇટ www.nta.ac.in પર વિગતવાર માહિતી બુલેટિન પણ ઉપલબ્ધ છે. શૈક્ષણિક સત્ર 2021-22થી ઓબીસી-એનસીએલ કેટેગરીમાં પ્રવેશ માટે અનામત શરુ કરવામાં આવી છે. છોકરીઓની ઉમેદવારી હવે તમામ 33 સૈનિક શાળાઓમાં ધોરણ 6થી પ્રવેશ માટે પાત્ર છે.
SD/GP/BT
(